4.8.2010 Jurnalul Oficial al Uniunii Europene L 202/5 DECIZII DECIZIA 2010/430/PESC A CONSILIULUI din 26 iulie 2010 de instituire a unei rețele europene de grupuri de reflecție independente în domeniul neproliferării în sprijinul punerii în aplicare a Strategiei Uniunii Europene împotriva proliferării armelor de distrugere în masă CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1), întrucât: (1) La 12 decembrie 2003, Consiliul European a adoptat Strategia UE împotriva proliferării armelor de distrugere în masă (denumită în continuare „strategia UE privind ADM”), al cărei capitol III cuprinde o listă de măsuri care trebuie adoptate atât în Uniune, cât şi în ţările terțe pentru combaterea acestei proliferări. (2)  Uniunea pune în aplicare în mod activ strategia UE privind ADM și dă curs măsurilor enumerate în capitolul III din aceasta, cum ar fi dezvoltarea structurilor necesare în cadrul Uniunii. (3) La 8 decembrie 2008, Consiliul a adoptat Concluziile sale şi documentul intitulat „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora” (denumit în continuare „noile linii de acţiune”), în care se afirmă că proliferarea ADM continuă să reprezinte una dintre cele mai mari amenințări în materie de securitate și că politica în materie de neproliferare constituie o componentă esențială a politicii externe și de securitate comune. (4) În noile linii de acţiune, Consiliul solicită formațiunilor și organismelor competente ale Consiliului, Comisiei, altor instituţii și statelor membre să asigure acestui document o urmare concretă în vederea atingerii obiectivelor acestuia până la sfârșitul anului 2010. (5)  În noile linii de acţiune, Consiliul subliniază faptul că acţiunile Uniunii de prevenire a proliferării ar putea să beneficieze de sprijinul oferit de o rețea neguverna- mentală competentă în domeniul neproliferării, prin reunirea instituțiilor de politică externă şi a centrelor de cercetare specializate în domeniile strategice ale Uniunii și, în acelaşi timp, prin valorificarea rețelelor utile deja existente. O astfel de rețea ar putea fi extinsă la instituții din țările terţe cu care Uniunea desfășoară dialoguri specifice legate de chestiunea neproliferării. (6) La 15-16 decembrie 2005, Consiliul European a adoptat Strategia Uniunii Europene de combatere a acumulării ilicite și a traficului ilicit de și de muniție aferentă (denumită în continuare „strategia UE privind SALW”), care stabileşte orientările pentru acţiunea Uniunii în domeniul armelor de calibru mic şi armamentului uşor (SALW). Potrivit strategiei UE privind SALW, acumularea ilicită şși traficul ilicit de SALW și muniţie aferentă reprezintă o amenințare gravă la adresa păcii și securității internaţionale. (7)  Printre obiectivele identificate în cadrul strategiei UE privind SALW se numără necesitatea de a favoriza multi- lateralitatea eficientă, precum și de a crea mecanisme, la nivel internațional, regional sau în cadrul Uniunii şi al statelor sale membre, pentru a preveni furnizarea și proli- ferarea cu caracter destabilizator a SALW şi a muniției aferente, ADOPTĂ PREZENTA DECIZIE: Articolul 1 (1) Pentru a contribui la punerea în aplicare consolidată a strategiei UE privind ADM, bazată pe principiile multilatera- lităţii, prevenirii şi cooperării eficiente cu țările terțe, se instituie o rețea europeană de grupuri de reflecție independente în domeniul neproliferării cu următoarele obiective: (a) să încurajeze dialogul politic şi pe teme de securitate, precum și discuțiile pe termen lung privind măsurile de combatere a proliferării ADM şi a vectorilor acestora, discuții desfăşurate în cadrul societăților civile și, în special, în rândul experților, cercetătorilor şi cadrelor univer- sitare; (b) să ofere celor care participă la organismele pregătitoare relevante din cadrul Consiliului posibilitatea de a consulta rețeaua cu privire la aspecte legate de neproliferare şi de a permite reprezentanților statelor membre să participe la reuniunile reţelei, conduse de reprezentantul Înaltului Repre- zentant al Uniunii pentru afaceri externe și politica de secu- ritate (ÎR); (c) să constituie o etapă utilă în acţiunile de neproliferare ale Uniunii și ale comunității internaționale, în special prin prezentarea unui raport/unor recomandări reprezentantului IR;